A Bizottság 1932/1999/EK rendelete

(1999. szeptember 9.)

a mezőgazdasági termékeket érintő biztosítéki rendszer alkalmazására vonatkozó közös részletes szabályok megállapításáról szóló 2220/85/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1253/1999/EK rendelettel [1] módosított, a gabonafélék piacának közös szervezéséről szóló, 1992. június 30-i 1766/92/EGK tanácsi rendeletre [2] és különösen annak 5. cikkére, 6. cikke (2) bekezdésére, 7. cikke (3) bekezdésére, 8. cikke (5) bekezdésére, 9. cikke (2) bekezdésére, 13. cikkére, 16. cikke (2) bekezdésére, 17. cikke (2) bekezdésére és 21. cikkére, valamint a mezőgazdasági termékek piacának közös szervezéséről szóló egyéb rendeletek vonatkozó előírásaira, továbbá a piacok közös szervezéséről szóló rendeletek egyéb rendelkezéseire, amelyek alkalmazásuk esetére biztosíték nyújtását írják elő,

tekintettel a legutóbb az 1699/85/EGK rendelettel [3] módosított, a konzervananász előállítása támogatási rendszerének létrehozásáról szóló, 1977. március 14-i 525/77/EGK tanácsi rendeletre [4] és különösen annak 8. cikkére,

tekintettel a legutóbb az 1419/98/EK rendelettel [5] módosított, a gyapotra vonatkozó támogatási rendszer megállapításáról és a 2169/81/EGK rendelet hatályon kívül helyezéséről szóló, 1995. június 29-i 1554/95/EK tanácsi rendeletre [6] és különösen annak 11. cikke (1) bekezdésére,

tekintettel a legutóbb az 1624/98/EK rendelettel [7] módosított, az egyes szántóföldi növények termelőire vonatkozó támogatási rendszer létrehozásáról szóló, 1992. június 30-i 1765/92/EGK tanácsi rendeletre [8] és különösen annak 12. és 16. cikkére,

(1) mivel a Közösség számos mezőgazdasági rendelkezése biztosíték nyújtását, valamint ennek esetleges behajtását követeli meg;

(2) mivel a legutóbb a 3403/93/EK rendelettel módosított [9] 2220/85/EGK bizottsági rendelet [10] hatáskörét meghatározó számos rendeletre történő hivatkozást az egyértelműség kedvéért naprakésszé kell tenni;

(3) mivel a biztosítéki rendszer adminisztrációjának egyszerűsítése érdekében bizonyos, a kisebb összegek biztosítékul nyújtását és behajtását, valamint a kamat számítását érintő rendelkezéseket módosítani kell;

(4) mivel a 2220/85/EGK rendelet 31. és 32. cikke arra kötelezi a tagállamokat, hogy a biztosítéki rendszer alkalmazásáról bizonyos információkat közöljenek a Bizottsággal;

(5) mivel a számlaelszámolási eljárást a közös agrárpolitika finanszírozásáról szóló 729/70/EGK rendeletet [11] módosító, 1995. május 22-i 1287/95/EK tanácsi rendelet, valamint a 896/97/EK rendelettel módosított [12], a 729/70/EGK tanácsi rendeletnek az EMOGA Garanciarészlege számlaelszámolási eljárása tekintetében történő alkalmazására vonatkozó részletes szabályok megállapításáról szóló, 1995. július 7-i 1663/95/EK bizottsági rendelet [13] módosította;

(6) mivel nyilvánvalóvá vált, hogy a 2220/85/EGK rendelet 31. és 32. cikkében említett információknak a Bizottsággal való közlése alapvetően kevésbé lényeges, mint a korábbi számlaelszámolási eljárás során volt; mivel továbbá a számlák új elszámolási eljárása leegyszerűsítette a tagállamok információtovábbítását;

(7) mivel ennek az információnak továbbra is hozzáférhetőnek kell lennie;

(8) mivel az e rendeletben előírt intézkedések összhangban vannak az érintett irányítóbizottságok véleményével,

ELFOGADTA EZT A RENDELETET:

1. cikk

A 2220/85/EGK rendelet a következőképpen módosul:

1. Az 1. cikk helyébe a következő szöveg lép:

"1. cikk

Ez a rendelet a nyújtandó biztosítékokra vonatkozó szabályokat állapítja meg a következő rendeletek vagy végrehajtási rendeletek alapján, hacsak az adott rendeletek más szabályokat nem állapítanak meg:

a) Egyes mezőgazdasági termékek piacának közös szervezéséről szóló rendeletek:

- a 136/66/EGK tanácsi rendelet (olajok és zsírok) [1] HL 172., 1966.9.30., 3025/66. o.,

- a 804/68/EGK tanácsi rendelet (tej és tejtermékek) [2] HL L 148., 1968.6.28., 13. o.,

- a 805/68/EGK tanácsi rendelet (marha- és borjúhús) [3] HL L 148., 1968.6.28., 24. o.,

- a 2358/71/EGK tanácsi rendelet (magvak) [4] HL L 246., 1971.11.5., 1. o.,

- a 2200/96/EK tanácsi rendelet (gyümölcs- és zöldségfélék) [5] HL L 297., 1996.11.21., 1. o.,

- a 2759/75/EGK tanácsi rendelet (sertéshús) [6] HL L 282., 1975.11.1., 1. o.,

- a 2771/75/EGK tanácsi rendelet (tojás) [7] HL L 282., 1975.11.1., 49. o.,

- a 2777/75/EGK tanácsi rendelet (baromfihús) [8] HL L 282., 1975.11.1., 77. o.,

- a 3072/95/EK tanácsi rendelet (rizs) [9] HL L 329., 1995.12.30., 18. o.,

- a 603/95/EK tanácsi rendelet (szárított takarmány) [10] HL L 63., 1995.3.21., 1. o.,

- az 1785/81/EGK tanácsi rendelet (cukor) [11] HL L 177., 1981.7.1., 4. o.,

- a 2201/96/EK tanácsi rendelet (gyümölcs- és zöldségfélékből készült termékek) [12] HL L 297., 1996.11.21., 29. o.,

- a 822/87/EGK tanácsi rendelet (bor) [13] HL L 84., 1987.3.27., 1. o.,

- a 2467/98/EGK tanácsi rendelet (juh- és kecskehús) [14] HL L 312., 1998.11.20., 1. o.,

- az 1766/92/EGK tanácsi rendelet (gabonafélék) [15] HL L 181., 1992.7.1., 21. o.,

- a 2075/92/EGK tanácsi rendelet (nyers dohány) [16] HL L 215., 1992.7.30., 70. o.,

- a 3759/92/EGK tanácsi rendelet (halászati és akvakultúra-termékek) [17] HL L 388., 1992.12.31., 1. o.;

b) az 525/77/EGK rendelet (konzervananász);

c) a gyapotra vonatkozó támogatási rendszer megállapításáról szóló 1554/95/EK tanácsi rendelet [18] HL L 148., 1995.6.30., 48. o.;

d) az 1765/92/EGK tanácsi rendelet (egyes szántóföldi növények termelőire vonatkozó támogatási rendszer) [19] HL L 181., 1992.7.1., 12. o..";

2. A 2. cikk helyébe a következő szöveg lép:

"2. cikk

Ez a rendelet nem alkalmazandó azokra a biztosítékokra, amelyeket a 2913/92/EGK tanácsi rendeletben [33] említett behozatali és kiviteli vámok megfizetésének garantálására nyújtottak.";

3. Az 5. cikk (1) bekezdésében "100 ECU" helyébe "500 EUR" lép;

4. Az 5. cikk (3) bekezdését el kell hagyni;

5. A 12. cikk (2) és (3) bekezdésében "20 ECU" helyébe "60 EUR" lép;

6. A 12. cikk (4) bekezdésében a második albekezdést el kell hagyni;

7. A 29. cikk (2) bekezdésében "20 ECU" helyébe "60 EUR" lép;

8. A 29. cikk (3) bekezdése az első albekezdés után a következő, második albekezdéssel egészül ki:

"Amennyiben a jogorvoslati eljárást követően az érintett felet arra kötelezik, hogy 30 napon belül fizesse meg az elvesztett összeget, a tagállam számíthatja úgy a kamatokat, mintha a fizetés a fizetési felszólítás kézhezvételét követő 20. napon történt volna meg.";

9. A VII. cím címében a "Közlések" szó helyébe az "Információk" lép;

10. A 31. cikk helyébe a következő szöveg lép:

"31. cikk

(1) A tagállamok kötelesek minden egyes évre vonatkozóan a Bizottság rendelkezésére bocsátani a behajtott biztosítékok teljes számát és összegét, függetlenül attól, hogy a 29. cikkben említett eljárás mely szakaszánál tartanak, minden esetben különbséget téve a nemzeti, illetve a közösségi költségvetést illető összegek között.

(2) Az (1) bekezdésben említett információt minden 1000 eurónál nagyobb összegű beszedett biztosíték és minden, biztosíték adását megkövetelő közösségi rendelkezés esetében meg kell őrizni.

(3) Az információnak tartalmaznia kell mind az érintett fél által közvetlenül kifizetett összegeket, mind a biztosíték értékesítése útján behajtott összegeket.";

11. A 32. cikk helyébe a következő szöveg lép:

"32. cikk

A tagállamok a Bizottság rendelkezésére bocsátják a következő információkat:

a) a kezességnyújtásra felhatalmazott intézmények típusai és az ezzel kapcsolatban meghatározott követelmények;

b) a 8. cikk (2) bekezdésének megfelelően elfogadott biztosíték típusai és az ezzel kapcsolatban meghatározott követelmények."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. szeptember 9-én.

a Bizottság részéről

Franz Fischler

a Bizottság tagja

[1] HL L 160., 1999.6.26., 1. o.

[2] HL L 181., 1992.7.1., 21. o.

[3] HL L 163., 1985.6.22., 12. o.

[4] HL L 73., 1977.3.21., 46. o.

[5] HL L 190., 1998.7.4., 4. o.

[6] HL L 148., 1995.6.30., 48. o.

[7] HL L 210., 1998.7.28., 3. o.

[8] HL L 181., 1992.7.1., 12. o.

[9] HL L 310., 1993.12.14., 4. o.

[10] HL L 205., 1985.8.3., 5. o.

[11] HL L 125., 1995.6.8., 1. o.

[12] HL L 128., 1997.5.21., 8. o.

[13] HL L 158., 1995.7.8., 6. o.

[33] HL L 302., 1992.10.19., 1. o.

--------------------------------------------------